CELEX: C2007/042/19
Language: lv
Date: 2007-02-24 00:00:00
Title: Lieta C-504/06: Prasība, kas celta 2006. gada 13. decembrī — Eiropas Kopienu Komisija pret Itālijas Republiku

24.2.2007   
            
            
               LV
            
            
               Eiropas Savienības Oficiālais Vēstnesis
            
            
               C 42/11
            
         Prasība, kas celta 2006. gada 13. decembrī — Eiropas Kopienu Komisija pret Itālijas Republiku
   (Lieta C-504/06)
   (2007/C 42/19)
   Tiesvedības valoda — itāļu
   Lietas dalībnieki
   
      Prasītāja: Eiropas Kopienu Komisija (pārstāvji — L. Pignataro-Nolin un I. Kaufmann-Bühler, pārstāvji)
   
      Atbildētāja: Itālijas Republika
   Prasītājas prasījumi:
   
               —
            
            
               atzīt, ka pareizi netransponējot Itālijas tiesībās Padomes 1992. gada 24. jūnija Direktīvas 92/57/EEK (1) par darba drošības un veselības aizsardzības minimālo prasību īstenošanu pagaidu vai pārvietojamajos būvlaukumos (astotā atsevišķā direktīva Direktīvas 89/391/EEK (2) 16. panta 1. punkta nozīmē), 3. panta 1. punktu, Itālijas Republika nav izpildījusi pienākumus saskaņā ar šo direktīvu;
            
         
               —
            
            
               piespriest Itālijas Republikai atlīdzināt tiesāšanās izdevumus.
            
         Pamati un galvenie argumenti
   Saskaņā ar Itālijas tiesībām būvlaukumiem, kuros darba apjoms nepārsniedz 200 cilvēkdienas un kuros netiek veikts tāds darbs, kuram ir piemērojams Direktīvas II pielikums, ir piemērojami vienīgi Dekrēta Nr. 626/1994 7. pantā ietvertie koordinējoša rakstura noteikumi. Šajā pantā tomēr darba devējiem, kuri uzņēmuma vai ražošanas vienības ietvaros dod darbu līgumslēdzējuzņēmumiem vai pašnodarbinātām personām, ir uzlikts tikai vispārējs sadarbības un koordinācijas pienākums. Tādējādi nav iespējams secināt, ka Direktīvas 92/57/EEK precīzie un detalizētie noteikumi jautājumā par koordināciju, kas vajadzīga projekta izstrādes un izpildes posmā, var tikt uzskatīti par ieviestiem attiecīgā dekrēta pantā.
   
      (1)  OV L 245, 6. lpp.
   
      (2)  OV L 183, 1. lpp.